Lisa 4

Haridus- ja teadusministri käskkirja „Toetuse andmise tingimuste kehtestamine tegevuse

„Temaatiliste teadus- ja arendustegevuse programmide

rakendamise akadeemilise, era- ja avaliku sektori

koosloome ja koostöö edendamiseks nutika

spetsialiseerumise valdkondades“ elluviimiseks“

eelnõu seletuskirja juurde

TÄIENDAV KOOSKÕLASTUSTABEL

|  |  |  |  |
| --- | --- | --- | --- |
| NR | Asutus | Kommentaar/ ettepanku sisu | Haridus- ja Teadusministeeriumi seisukoht |
| 1 | RTK | TAT p 13.6 kohaselt võib olla tegemist riigiabiga ÜGEM art 25 alusel. Palun lisada seletuskirja selgitus, kuidas on sellisel juhul ühikuhinna alusel kulude hüvitamine kooskõlas ÜGEM art 25 tooduga. Kas ühikuhinnas sisalduvad kulukomponendid on abikõlblikud ka ÜGEM art 25 alusel? | **Arvestatud.**Seletuskirja on täiendatud.  |
| 2 | RTK | Kliimapanuse selgitamiseks palume lisada lisa 3 veergu täiendus, märkides ära millised projektid vastavad sekkumiskoodile 029: „Teadus- ja innovatsiooniprotsessid, tehnosiire ning ettevõtjate, teaduskeskuste ja ülikoolide vaheline koostöö, milles keskendutakse vähese CO2-heitega majanduse edendamisele ning kliimamuutustele vastupanuvõimele ja kliimamuutustega kohanemisele.“ | **Arvestatud**.Lisa 3 ning seletuskirja täiendatud. Fookusvaldkonnad, mis vastavad sekkumiskoodile 029 on lisas 3 märgitud tärniga. |
| 3 | RTK | Märgin ära, et käskkirja sisestamine e-toetuse keskkonda tundub mõistlik 3 erineva projektina: 1. tegevus 1 uuringud, millel on kliimapanus; 2. tegevus 1 uuringud, millel ei ole kliimapanust; 3. Tegevus 2. See tähendab, et üle peaks vaatama ka näitajad (nii meetmete nimekirja kui TAT spetsiifilised) ja eelarve jagunemise (eriti tegevuse 1 puhul).  | **Ei arvesta.** KK eelnõu ettevalmistamine ei puuduta e-toetuste keskkonda sisestamise tehnilisi lahendusi.E-toetuste keskkond peab võimaldada erinevaid toetuse vorme sisestada selliselt, nagu need tegelikult mõeldud on. |
| 4 | RTK | Eelnõuga koos on esitatud täiendusettepanekutega ETIS-e taotlusvorm, kus nimetatud nõuet saab kontrollida. Lähenemine on sama, mis nt Horizoni taotlusvoorudes, kus taotleja kirjeldab kas ja kuidas tema projekt võib olla seotud keskkonnaga ja kas on arvestatud DNSH põhimõttega.  | **Teadmiseks võetud.**ETISe vormi kohta tagasiside saadetud ETAGile. |
| 5 | RTK | Et rakendada Teadus- ja arendustegevuseks ning innovatsiooniks antava riigiabi raamistiku (2022/C 414/01) p 21: kui teadusasutust või -taristut kasutatakse nii majandustegevuseks kui ka mittemajanduslikuks tuleb arvestust pidada ja kui majandustegevuse maht on rohkem kui 20 % taristu aastasest tegevusmahust, siis makstud toetust vähendatakse vastavalt ÜGEM art 25 toodud määrale. Arvestuse pidamiseks peaks olema TAT-is ka kohustus kirjas: Elluviija peab järgima riigiabi andmist reguleerivatest õigusaktidest tulenevaid kohustusi ja nõudeid, kui need kohalduvad toetuse saamisel, sealhulgas eristama raamatupidamises majandustegevuse ja mittemajandustegevuse, pidama nende üle arvestust ning esitama rakendusüksusele igal aastal aruande taristu kohta, mida kasutatakse majandustegevuses tuues välja majandusliku ja mittemajandusliku kasutuse ajalise proportsioon.Elluviija on kohustatud maksma toetuse proportsionaalselt tagasi, kui majandustegevuse maht aastase perioodi jooksul ületab 20% taristu aastasest kasutusmahust; | **Arvestatud**.Eelnõusse on lisatud punktid 9.3 ja 9.4, kus on sätestatud elluviija ja partneri kohustused seoses riigiabi reeglistikust tulenevate kohustuste täitmisega. |
| 6 | RTK | Tehniliste nõuete vastavuse kontrollimisel tuleks vaadata ka lisa 3 toodud tingimuste täitmist. Kontrollitegevusest peab säilima ka kontrolljälg (nt kontroll-leht). | **Arvestatud**.Seletuskiri täiendatud. |
| 10 | RTK | Kas elluviija peab sõlmima lepingu kõikide Lisas 3 nimetatud partneritega, sh ka „Projektis osaleva TA-asutusega“ ja kas sõlmitav leping on p.2.4 nimetatud ettevõtluskoostöö leping või p.14.2 nimetatud partnerlusleping?Ettepanek Lisa 3 veerus „Partner (TA- asutus)“ märgitud partnerit nimetada juhtpartneriks ja teisi projekti kaasatud TA-asutusi lihtsalt partneriteks. | **Arvestatud osaliselt.**Elluviija sõlmib lepingu partneriga. See ei ole ettevõtluskoostöö leping p.2.4. mõistes. Elluviija ja partneri vaheline leping on toodud punktis 9.3.9. ning viidatud punktis 14.2. Muudatus Lisas 3 ei ole õigustatud. Partner on käskkirja punkt 7.1 kohaselt elluviijale partner, teised on TA-asutused ehk kaasuvad asutused partneritele. |
| 11 | RTK | Kuna täielikult ei ole välistatud võimalus, et mõne uurimisprojekti raames antakse riigiabi, siis võiks partneritele lisada kohustuse, mille kohaselt peavad nad vajadusel arvestust majandustegevuse ja mittemajandustegevuse mahtude üle, eristavad raamatupidamises majandustegevuse ja mittemajandustegevuse kulud ning esitavad elluviijale andmed majandusliku ja mittemajandusliku tegevuse kohta.See nõue aitaks ka elluviijal tagada kooskõla riigiabi reeglitega. | **Arvestatud**.Seletuskirja riigiabi analüüsi on täiendatud ning lisatud selgitus, et uurimisprojekte ellu­viivad partnerid on positiivselt eval­veeri­tud teadus- ja arendusasutused Teadus- ja arendustegevuse korralduse seaduse mõttes, kellel on seadusest tulenev kohustus eristada raamatupidamises majandustegevuse ja mittemajandus­tegevuse kulud. Eelnõusse on lisatud riigiabist tulenevad kohustused elluviijale ja partneritele. |
| 12 | RTK | Viimase grupierandi määruse muudatusega lisati veel üks välistus, mil määrust ei kohaldata. Seepärast ettepanek sõnastada „artikli 1 lõigetes 2 – 6 sätestatud juhtudel“.  | **Arvestatud**. |
| 13 | RTK | Millist rahastamisskeemi riigiabi andmisel siis kasutatakse? Kui grandi kulukomponendid ei vasta ÜGEM art 25 toodud kuludele siis kirjeldada kuidas toimub rahastamine kui tegemist on riigiabiga. Rühmagrandi eelarve juhises toodud kulud päris ei vasta art 25 toodud kuludele (eelarve näidis, mida taotleja peab täitma rühmagrandi määramisel) - eelarve abijuhendis on ka üliõpilaste teadustöö stipendiumid ja põhivara soetamiskulud. Aga ei leidnud dokumenti, mille alusel on rühmagrandi suurus kokku lepitud - oluline on kulude loetelu, kontrollida kas art 25 ja rühmagrandi hinna analüüsis kajastuvad kulud kattuvad või ei.  | **Selgitame**.Kasutatakse ühendmääruse §-s 18 lg 3 sätestatud ühikuhindu. Ühikuhinna aluseks olevates rühmagrandi võimalikud kulud kattuvad üldjoontes kuludega, mis on toodud ÜGEM artiklis 25 ning on kooskõlas ühendmääruse §-des 15-17 ning 21 sätestatuga.  |
| 14 | RM | Eelnõu p 13.8 kohta on tehniline kommentaar – viidatakse konkurentsiseaduse §-le 342, kuid õige oleks viide §-le 342. | **Arvestatud**. |
| 15 | RM | Seletuskirjas (Riigiabi analüüsis, lk 21) on kirjas „Kui tegemist on riigiabiga, peab toetusel olema ergutav mõju, mis tähendab, et tegevused ei ole abikõlblikud enne käskkirja kehtestamise kuupäeva.“ Rahandusministeerium on nõus, et enne käskkirja kehtestamise kuupäeva tehtud tegevused ei ole riigiabi andmiseks abikõlblikud, kuid juhime tähelepanu, et vastavalt komisjoni üldise grupierandi määruse ((EL) nr 651/2014) artikkel 6 lõikele 2 on ergutava mõju nõude täitmiseks vajalik ka, et abisaaja esitaks enne tegevustega alustamist abi andjale vastava taotluse. | **Arvestatud**.Seletuskiri täpsustatud. |